Almi d yiwen wass, iruḥ ɣer umɣar azemni yenna-as: « A baba amɣar, ḍebber fell-i amek ara xedmeɣ yella yiwen n umɣar bɣiɣ ad ruḥeɣ at-ččeɣ, tura yeɛqel taɣect-iw, d tazurant, yugi ay-ildi tawwurt.» Yenna-as: « Ihi, ma tebɣiḍ ad teččeḍ, ečč akal n tweḍfin i taɣect-ik, ddem iɛiṛusen, sseɣer-iten tɛelqeḍ-ten d azrar i temgerṭ-ik.» Iruḥ yečča akal n tweḍfin, twella taɣect-is d taṛeqqaqt, iɛel ijeɣlalen iɛelleq-iten deg temgerṭ-is. Iruḥ ɣur-s yenna-as: « Ldi-i tawwurt, a baba ḥnini, a baba ḥnini.» Inṭeq-d netta yenna-as: « Čenčen tizebgatin-im, a sɣira yelli, a sɣira yelli.» Yeldi-as tawwurt yekcem yečča-t imaren-i.